Stefano wa Châtillon

Stefano wa Châtillon, O.Cart. (Châtillon-sur-Chalaronne, 1150 - Die, 7 Septemba 1208) alikuwa askofu wa Kanisa Katoliki nchini Ufaransa.

Akitokea familia mashuhuri, alipokuwa na umri wa miaka 25 alijiunga na monasteri ya Wakartusi huko Portes (Bugey).

Kutokana na juhudi zake za pekee katika maisha ya Kiroho, mwaka 1196 alichaguliwa kuwa priori, akaongoza vizuri jumuia yake ya wakaapweke.

Karama zake za uponyaji na utabiri zilimvutia watu wengi waliotaka pia ushauri wake.

Mwaka 1202 alipewa uaskofu, ingawa hakuukubali mpaka alipoagizwa na papa Inosenti III na mkuu wa shirika.

Pamoja na kuwajibika kwa ajili ya jimbo la Die, na hasa kwa wanyonge, aliendelea kuishi kama Mkartusi kadiri alivyowezahttps://www.santiebeati.it/dettaglio/91989.

Alifariki dunia siku na saa aliyokuwa ametabiri.

Mwaka 1907, Papa Pius X alithibitisha utakatifu wake ulioheshimiwa tangu zamani.

Sikukuu yake huadhimishwa tarehe ya kifo chake Martyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
Paul Guérin, Vie des Saints des Petits Bollandistes, 1876, Bloud et Barral edd., Paris
Piero Lazzarin, Il libro dei Santi. Piccola enciclopedia, 2007, Edizioni Messaggero, Padova
A. Kleinberg, Storie di santi. Martiri, asceti, beati nella formazione dell'Occidente, 2007, Il Mulino, Bologna

Jamii:Waliozaliwa 1150
Jamii:Waliofariki 1208
Jamii:wamonaki
Jamii:Wakartusi
Jamii:Maaskofu Wakatoliki
Jamii:Watakatifu wa Ufaransa